**Tickets trendspaning:**

**Hit reiser vi vinteren 2017/2018**

**Vi reiser som aldri før og bestillingene i vinter øker med 27 prosent. Hver tredje nordmann reiser til Spania, der Gran Canaria som vanlig troner øverst på listene. Største overraskelsen i år er Storbritannia og Amsterdam som fortsetter å vokse mye. Det er noen av konklusjonene i Tickets store trendrapport om vinterens reiser, Ticket Collection.**

Vi er uvanlig reiselystne i vinter og bestillingene øker med 27 prosent, i følge Tickets bookingstatistikk. 38 prosent oppgir at det er sol og varme som er den største grunnen til å reise utenlands i vinter, etterfulgt av et behov for kvalitetstid med partneren (25 prosent). Det viser Tickets Sifo-undersøkelse.

* Nå som høst- og vintermørket kommer så lengter vi etter sol og varme for å lade batteriene og få ny energi. Over halvparten bestiller reiser som går til sol- og bad reisemål. Vi ser også en stor økning til storbyer med London og Amsterdam i spissen. Faktisk øker reisene til storbyene med over 50 prosent denne vinteren, sier Ellen Wolff Andresen, Markeds- og Administrasjonssjef i Ticket Feriereiser.

Bestillingene øker, men mange nordmenn flytter reisen til reisemål som kjennes trygge. Nesten halvparten sier at hendelser i omverdenen ikke påvirker deres reisevaner, i følge Tickets Sifo-undersøkelse. 25 prosent sier at terrortrusler og terrorhandlinger påvirker deres måte å reise på, fortrinnsvis ved at de velger andre reisemål. Spania, som anses som trygt, nyter godt av denne trenden og er det mest populære landet i vinter med 30 prosent av alle som har bestilt reise.

* Også i vinter er det trygge klassikere som gjelder, og den store vinneren er Kanariøyene med Gran Canaria i spissen. Bestillingene til denne store favoritten øker med 9 prosent mot i fjor, og det er 17 prosent som velger å legge ferien til Gran Canaria denne vinteren, sier Ellen Wolff Andresen, Markeds- og Administrasjonssjef i Ticket Feriereiser.

Thailand er nummer to på topplisten over de meste bestilte ferielandene i vinter og bookingene hit øker med 24 prosent i forhold til i fjor. På tredje plass ligger Storbritannia med London og Manchester som de store trekkplastrene.

Det klart mest bestilte reisemålet i vinter er Gran Canaria, etterfulgt av Bangkok og Tenerife.

* Gran Canaria er solsikkert og har mye å by på for alle smaker. At øya de siste årene har gjennomgått en ordentlig oppgradering med mange bra restauranter, fine hotell og bra shopping bidrar til dette.

**Et utvalg av vinterens trender i Ticket Collection:**

**Evig populære London**

Også denne vinteren er London den mest populære storbyen. Etter Brexit og pundets fall har bestillingene hit økt med 43 prosent. Storbritannia øker samlet med 76 prosent, og i tillegg til London er det Manchester som står for de store økningene (+189 prosent).

**Vinterens klatrer: Italia**

Italia er nå også blitt et populært land for reiser i vinterhalvåret. Med en økning på 166 prosent klatrer landet inn på 8. plass på topplisten. Det er Roma som er mest bestilt, men Milano og Firenze vokser mest. Italias popularitet henger sammen med trenden om at vi foretar flere kortere reiser i løpet av året.

**Toppliste reisemål**

1. Gran Canaria (1)
2. Bangkok (2)
3. Tenerife (3)
4. London (4)
5. Amsterdam (6)
6. Phuket (5)
7. Manchester (10)
8. Paris (14)
9. München (19)
10. Alicante (17)

Kilde: Ticket Feriereiser, reiser bestilt frem til 16. Oktober med avreise 1. november 2017 – 30. april 2018.

**Toppliste land**

1. Spania (1)   
2. Thailand (2)  
3. Storbritannia (3)  
4. USA (4)  
5. Tyskland (5)  
6. Nederland (6)

7. Frankrike (9)  
8. Italia (14)

9. Portugal (8)

10. Østerrike (18)

Kilde: Ticket Feriereiser, reiser bestilt frem til 16 Oktober med avreise 1. november 2017 – 30. april 2018.

**Hele rapporten Ticket Collection kan lastes ned fra Tickets presserom:** [**http://www.ticket.no/om-ticket/presse.html**](http://www.ticket.no/om-ticket/presse.html)

**For mer informasjon, kontakt**Ellen Wolff Andresen  
Markeds- og Administrasjonssjef Ticket Feriereiser  
[ellen.wolff.andresen@ticket.no](mailto:ellen.wolff.andresen@ticket.no)  
tlf 905 94 673